Jovan Vujošević

**Jovan Vujošević Lola**  (Danilovgrad, 30. septembra 1919 – Beograd, 13. decembra 1991), jugoslovenski novinar i vojni istoričar.

## Biografija
Rođen je u Danilovgradu 1919. godine, u radničkoj porodici. Studirao je  Pravni fakultet u Beogradu i bio  aktivista u  studentskom pokretu. U Rano mladićko doba svrstao se u revolucionarni pokret.  Član je SKOJ-a, od 1935, a KPJ od 1940. Jedan je od organizatora ustanka u rodnom gradu i učesnik  pljevaljske bitke. Na dan formiranja Prve proleterske brigade, bio je borac, a potom politički delegat voda i politicki komesar treće čete Drugog crnogorskog bataljona Prve proleterske brigade za vreme bitke na Neretvi i bitke na Sutjesci.Septembra 1943.postavljen je za politickog komesara  italijanskog bataljona Garibaldi, koji je bio u sastavu Prve proleterske brigade,kao njen Peti bataljon. U periodu novembar - decembar 1944. bio je na poziciji odgovornog urednika lista Prvog proleterskog korpusa Za pobedu", a u periodu januar - maj 1945. bio je rukovodilac odseka za štampu i odgovorni urednik lista Prve armije Za pobedu. Nakon toga, bio je od njegovog osnivanja u oktobru 1945., glavni  urednik lista Narodna armija. Čin majora je dobio 1944. godine. Posle novinarskog rada biva premešten u Vojnoistorijski institut JNA, gde je ostao do odlaska u penziju decembra 1979.godine. U penziju odlazi sa činom pukovnika. Završio je Višu vojnu akademiju (školu taktike) , kao potpukovnik  jula 1955. godine. Magistrirao je na Filozofskom fakultetu u Beogradu jula 1961. godine sa temom Stranci i nacionalne manjine u oslobodilačkom ratu i revoluciji naroda Jugoslavije 1941-1945. Nosilac je Partizanske spomenice 1941 i odlikovan  brojnim ratnim i posleratnim odlikovanjima.Radio je, kao clan drzavne komisije SFRJ, na ekshumaciji i uredjenju  spomen-kosturnica Jugoslovena poginulih i umrlih u zatvorima i logorima u Italiji i od 1941.  do 1943. godine. Dugi niz godina je radio na projektu jugoslovenski zatočenici u Italiji 1941-1945, prikupljajuci arhivsku gradju i ostalu dokumentaciju. Smrt ga je prekinula u pisanju knjige, a njegova porodica je  mr Djuri Djuraškovicu i dr Nikoli Zivkovicu stavila na uvid taj materijal koji je sada pohranjen, kao posebna zbirka - legat Jovan Vujoševic Lola u Drzavnom arhivu Crne Gore.  Knjiga Jugoslovenski zatočenici i Italiji 1941-1945  je promovisana 2001. godine u Beogradu, u izdanju Instituta za savremenu istoriju iz Beograda.

## Literatura

* "Proleterska ceta " (dnevnik) , Prosveta , Beograd, 1953.
* "Drugi svetski rat",  Milutin Marković, Nikola Mraović i Jovan Vujošević; BIGZ, 1972.
* "Oružane borbe makedonskog naroda od VI do XX veka"; Mihajlo Apostolski i Jovan Vujošević Lola; Beograd 1975.
* "Vojna enciklopedija" grupa autora
* "Zbornici dokumenata i podataka o narodnooslobodilačkom ratu jugoslovenskih naroda"; Vojnoistorijski institut  grupa autora
* "Stvaranje Titove Jugoslavije", grupa autora (snimljema je istoimena serija na televiziji)
* "Drugi crnogorski bataljon prve proleterske brigade"; Drago Matković, Miloš Vuksanović i Jovan Vujošević Lola; Pobjeda, Titograd 1984., dve knjige, IRO *Narodna knjiga*, Beograd, 1980., grupa autora
* " Leksikon narodno-oslobodilackog rata i revolucije naroda Jugoslavije 1941-45 "
* Kadrovi revolucije - Crnogorci na rukovodećim duznostima u NOR-u naroda i narodnosti Jugoslavije, Milija Stanišic, Titograd, 1984
* Jugoslovenski zatočenici u Italiji 1941-1945, Mr Djuro Djuraskovic, Dr Nikola Zivkovic, Institut za savremenu istoriju, Beograd, 2001.
* Život kojim zivimo, na stranicama listova i izdanja NIU , Beograd 1985.